02/10/2013 | Administración LocalMunicipal
Fisterra
Prego de cláusulas administrativas e prescricións técnicas de prestación de servizos en Fisterra dende as nubes

PREGO TIPO DE CLAÚSULAS ADMINISTRATIVAS E PRESCRICIÓNS TÉCNICAS QUE REXERÁN NA CONTRATACIÓN MEDIANTE PROCEDEMENTO NEGOCIADO SEN PUBLICIDADE OBRIGATORIA PARA PRESTACIÓN DE SERVIZOS Obxecto do contrato. Prestación de servizos para desenvolvemento das actuacións previstas no proxecto “FISTERRA DENDE A NUBE” e con suxeción o presente prego e o de prescricións técnicas particulares que consta unido ó presente. Orzamento de licitación. – O presuposto base de licitación ascende a cantidade de vinte e oito mil cincocentos euros (28.500,00 €) e un imposto sobre o valor engadido de cinco mil novecentos oitenta e cinco euros (5.985,00 €). Financiamento. Para atender ás obrigas económicas que se derivan do cumprimento do contrato, existe crédito suficiente dentro do presuposto ordinario de 2012 actualmente prorrogado para 2013 con cargo á partida orzamentaria 2013.920.227.06. Revisión de prezos. Os prezos de contratación dos servizos comprendidos neste contrato, non poderán ser obxecto de revisión algunha. Capacidade para contratar. Poderán presentar proposición as persoas naturais ou xurídicas españolas ou estranxeiras que teñan plena capacidade de obrar e acrediten a súa solvencia económica, financieira e técnica ou profesional; asemade as unións temporais de empresarios que se constitúan temporalmente ao efecto de conformidade co artigo 59 do Real decreto lexislativo 3/2011, de 14 de novembro polo que se aproba o texto refundido da Lei de contratos do sector público. Cada un dos empresarios que compoñen a agrupación, deberá acreditar a súa capacidade de obrar e a solvencia económica, financieira e técnica ou profesional, coa presentación da documentación á que fan referencia as cláusulas seguintes, debendo indicar en documento privado os nomes e circunstancias dos empresarios que as subscriban, a participación de cada un deles e a persoa ou entidade que, durante a vixencia do contrato ostentará a plena representación de todos eles fronte á Administración e que asumen o compromiso de constituírse en Unión Temporal de Empresa. O citado documento deberá estar asinado polos representantes de cada unha das empresas compoñentes da unión. No suposto de resultar adxudicataria, a unión temporal de empresas deberá formalizar ésta en escritura pública, así como presentar o CIF de unións temporais, todo elo dentro do prazo de quince días seguintes ao da ata en que reciba a notificación de adxudicación e a súa duranción será coincidente coa do contrato ata a súa extinción. Os empresarios que concurran agrupados en unións temporais quedarán obrigados solidariamente diante da administración. A prestación de proposicións diferentes por empresas vinculadas suporá a exclusión do procedemento de adxudicación, a todos os efectos das ofertas formuladas. Non obstante se sobreviniera a vinculación antes de que conclúa o prazo de presentación de ofertas poderá subsistir a oferta que determinen de común acordo as citadas empresas. Consideraranse empresas vinculadas as que se encontren nalgún dos suposto previstos no artigo 42 do Código de Comercio. A presentación de proposicións presume por parte do licitador a aceptación incondicionada das cláusulas do presente prego e a declaración responsable de que reúne todas e cada unha das condicións requerias para contratar coa administración. Procedemento de adxudicación. O contrato adxudicarase mediante o procedemento negociado sen publicidade obligatoria de acordo co establecido no artigo 174, e) e art.177 do Real decreto lexislativo 3/2011, de 14 de novembro polo que se aproba o texto refundido da Lei de Contratos do Sector Público e co carácter de URXENCIA, solicitando ofertas, cando menos a tres empresas capacitadas para realizar ó obxecto do contrato, sempre que esta sexa posible (artigo 178). Proposicións: lugar e prazo de presentación. As proposicións para tomar parte na licitación presentaranse no Concello de Fisterra no prazo de catro días hábiles contados a partir do seguinte ao da recepción da notificación na que se invita a participar no procedemento en horario de 9 a 14 horas de luns a venres en dous sobres pechados, que poderán ser lacrados ou precintados, asinados polo licitador ou persoa que o represente xunto coa documentación e requisitos esixidos no presente prego. Tamén poderán presentarse nos rexistros e oficinas aos que se refire o artigo 38 da Lei 30/92, de réxime xurídico das administracións públicas e do procedemento administrativo común; neste caso deberase acreditar ante o órgano de contratación co resgardo correspondente á data de imposición do envío e anuncialo o mesmo día por fax, burofax ou telegrama que deberá recibirse no Concello antes das quince horas do último día do prazo de presentación. No caso de que transcorran tres días naturais desde a data de remate do prazo non será admitida proposición algunha. Documentación. SOBRE A (DOCUMENTACIÓN) No anverso de dito sobre figurará a mención “PROCEDEMENTO NEGOCIADO SEN PUBLICIDADE OBRIGATORIA PARA PRESTACIÓN DO SERVIZO denominado “FISTERRA DENDE A NUBE”. a) Documentación acreditativa da personalidade xurídica do empresario. – No caso de empresario individual, fotocopia do N. I. F., pasaporte ou documento que o substitúa. – No caso de persoas xurídicas, presentarase escritura de constitución ou modificación, se é o caso, inscrita no Rexistro Mercantil cando este requisito fose esixible conforme á lexislación mercantil que lle sexa aplicable. Se non o fose, escritura ou documento de constitución, de modificación, estatutos ou acto fundacional no que consten as normas polas que se regula a súa actividade, se é o caso, no correspondente Rexistro Oficial. Deberán adxuntar copia da tarxeta de código de identificación fiscal (C. I. F.) debidamente compulsada. – No caso de empresas comunitarias, a capacidade de obrar das empresas non españolas de Estados membros da Unión Europea acreditarase mediante a inscrición no Rexistro procedente do acordo coa lexislación do estado onde está establecido ou mediante a presentación dunha declaración xurada ou certificado, nos termos que se establezan regulamentariamente, de acordo coas disposicións comunitarias de aplicación. – As persoas físicas ou xurídicas de Estados non pertencentes á Unión Europea deberán xustificar mediante informe de reciprocidade, expedido pola Misión Diplomática Permanente Española, na que se faga constar que o Estado de procedencia da empresa admite pola súa vez a participación de empresas españolas na contratación oa administración en forma substancialmente análoga. – Todas as empresas extranxeiras deberán presentar unha declaración de sometemento á xurisdicción dos Tribunais e Xulgados españois de calquera orde, para todas as incidencias que de modo directo ou indirecto pudiesen xurdir do contrato, con renuncia se é o caso, ao foro xurisdiccional estranxeiro que lle puidese corresponder ao licitante (art.130.1. d da Lei 30/2007, do 30 de outubro, de contratos do sector público). b) Poderes. –Cando o licitar non actúe en nome propio ou se trate de sociedade ou persoa xurídica, deberá acompañarse poder notarial para representar á persoa ou entidade en nome da que concorre perante a administración contratante. O poder deberá figurar inscrito previamente no Rexistro Mercantil nos caos en que dita inscrición sexa esixida polo Regulamento do Rexistro Mercantil. c) Prohibicións para contratar ou incompatibilidades: Deberá de incluírse unha declaración responsable de que a empresa interesada non está incursa en ningunha das prohibicións para contratar ou incompatibilidades establecidas nos arts.130 e 49 da Lei 30/2007, do 30 de outubro, de contratos do sector público, axustado ao seguinte modelo: D./Dna …………., veciño de., con D. N. I. …. e domicilio na rúa., número, en nome propio ou en representación de …………., no procedemento negociado sen publicidade obrigatoria para adxudicación do contrato de prestación de servizos de.: Declara Que nin a empresa nin os seus administradores ou órganos de dirección están incursos en prohibicións para contratar coas administración establecidos no art.49 e 130.1. c) da LCSP. Asemade declara que está ao corrente do cumprimento das obrigas tributarias e coa Seguridade Social. (Lugar, data e sinatura do propoñente). d) Acreditación da solvencia económica, financiera, técnico u profesional: os licitadores deberán acreditar a solvencia económica e financieira por calquera dos medios a que se refire o art.64 da Lei 30/2007. A solvencia económica e financieira poderá acreditarse por calquera dos medios seguintes: – Declaracións apropiadas de entidades financieras ou, no seu caso, xustificante da existencia dun seguro de indemnización por riscos profesionais. – As contas anuais presentadas no rexistro mercantil, ou no Rexistro Oficial que corresponda. Os empresarios non obrigados a presentar as contas nos rexistros oficiais poderán aportar, como medio alternativo da acreditación os libros de contabilidade debidamente legalizados. – Declaración sobre o volumen global de negocios e, no seu caso, sobre o volumen de negocios no ámbito de actividades correspondente ao obxecto do contrato, referido como máximo aos tres últimos exercicios dispoñibles en función da data de creación un de inicio das actividades do empresario, na medida en que se dispoñía das referencias de dito volumen de negocios. A solvencia técnica ou profesional poderá acreditarse mediante a presentación de calquer documento aos que fai referencia no art.64 da Lei 30/2007, do 30 de outubro, de contratos do sector público, para a súa acreditaicón, como pode ser unha declaración dos principios servizos ou traballos realizados nos últimos tres anos que inclúa importes, datas e destinatario, público ou privado, dos mesmos. Acreditarse mediante certificados expedidos ou visados polo órgano competente do sector público ou privado ou, a falta deste certificado, mediante unha declaración do empresario. A non idoneidade ou a non xustificación dos medios persoais e materiais propostos terá carácter excluínte. e) Declaración de empresas vinculadas: No caso de que a empresa concurra á licitación con empresas pertencentes a un mesmo grupo nos termos a que se refire o art.129 da Lei 30/2007, do 30 de outubro, de contratos do sector público, presentaranse necesariamente unha declaración indicando esta circunstancia e o nome ou a súa denominación social, debendo constar este documento en cada unha das ofertas formuladas por todas as empresas vinculadas que concurran á licitación. f) Autorización para a concesión de información relativa ás obrigas tributarias e da Seguridade Social co Estado e Comunidade Autónoma en procedmentos de contratación. Axustarase ao seguinte modelo: D./Dna. ………., veciño de., con DNI …………………. e domicilio na rúa., número …., en nome propio ou en representación de ………………., no procedemento negociado sen publicidade obrigatoria para adxudicación do contrato de prestación de servizos de.: Autoriza Á administración contratante a solicitar a cesión de información por medios informáticos ou telemáticos, sobre a circunstania de estar ou non ao corrente das súas obrigas tributarias co Estado e coa Comunidade Autónoma de Galicia e da Seguridade Social para os efectos do procedemento de contratación do expediente anteriormente indicado, de acordo co establecido na Lei orgánica 15/1999, do 13 de decembro, de protección de datos de carácter persoal, lei do imposto sobre a renda das persoas físicas e a Lei do imposto de sociedades e outras normas tiributarias e da Seguridade Social e demais disposicións de aplicación, sempre que o órgano de contratación o estime oportuno. (Lugar, data e sinatura do propoñente). g) Declaración responsable do art.45 da Lei 30/2007 de non ter sido adxudicatario ou ter participado na elaboración das especificacións técnicas ou dos documentos preparatorios do contrato, nin ser empresa vinculada a elas, entendéndose por tales as que se encontran nalgún dos supostos previstos no artigo 42 do Código de Comercio. D./Dna. ………., veciño de., con DNI …………………. e domicilio na rúa., número …., en nome propio ou en representación de ………………., no procedemento negociado sen publicidade para adxudicación do contrato de prestación de servizos de.: DECLARO BAIXO A MIÑA RESPONSABILIDADE: Primeiro. –Ter plena capacidade de obrar: Segundo. –Dispor das condicións de solvencia económica e financieira e profesional ou técnica para celebrar contratos co sector público. Terceiro. –Non ter participado na elaboración das especificacións técnicas ou dos documentos preparatorios do contrato sempre que dita participación poida provocar restriccións á libre concorrencia ou supor un trato privilegiado con respecto ao resto das empresas licitadoras. Cuarto. –Contar coa habilitación empresarial ou profesional, que no seu caso, sexa esixible para a realización da actividade ou prestación que constitúa o obxecto do contrato. (Lugar, data e sinatura do propoñente) h) Índice dedocumentos que integran o sobre: dentro do sobre farase constar en folla independente, un índice dos documentos que o integran enunciado numéricamente. Os documentos que se acompañen ás proposición deberán ser orixinais ou copias autenticadas ou dilixenciadas polo secretario da corporación ou funcionario en que delegue. SOBRE B (REFERENCIAS TÉCNICAS) No anverso de dito sobre figurará a mención “PROCEDEMENTO NEGOCIADO SEN PUBLICIDADE OBRIGATORIA PARA PRESTACIÓN DO SERVIZO” denominado “FISTERRA DENDE A NUBE”. Neste sobre incluirase a documentación necesaria para valorar os aspectos que o Concello teña en conta na selección da oferta que resulte adxudicataria. Os documentos a presentar polo licitador serán orixinais ou fotocopias compulsadas. A documentación técnica axustarase aos seguintes apartados: – Memoria da prestación do servizo, que deberá referirse á organización e metodología, aos recursos técnicos e materiais asignados ao servizo a prestar, ao sistema de control de calidade e a proposta de avalación do servizo a prestar, así como á proposta de melloras técnicas que sirvan para mellorar a calidade do servizo a prestar. – Recursos humanos: entre outros, deberá facer referencia á titulación e experiencia dos traballadores, información sobre o plan de prevención de riscos laborais da entidade, así como xustificación, no seu caso, de que a empresa conta na súa nómina cun número de traballadores discapacitados no inferior ao 2%. – Proposta das melloras valoradas de servizos complementarios, no seu caso. SOBRE C (OFERTA ECONÓMICA) No anverso de dito sobre figurará a mención “PROCEDEMENTO NEGOCIADO SEN PUBLICIDADE OBRIGATORIA PARA PRESTACIÓN DO SERVIZO” denominado “FISTERRA DENDE A NUBE”. Neste sobre incluirase unicamente a oferta económica axustada ao seguinte Modelo: D./Dna. ……………………………., veciño de., con NIF …………………. e domiclio na rúa., número ……, en nome propio ou en representación de ………………., con NIF ou C. I. F.…., e con domicilio social na rúa., e teléfono …… Que toma parte no procedemento negociado sen publicidade obrigatoria para contratacion de prestación do servizo denominado “Fisterra dende a Nube”, facendo constar que coñeco e acepto o prego de cláusulas administrativas e técnicas que rexen para dito contrato, comprometéndome a prestar os servizos con suxeición ao mesmo e polo importe que se sinala a continuación: Prezo ofertado: ______________. Imposto sobre valor engadido 21%: __________________. TOTAL: ____________________. (Lugar, data e sinatura do propoñente) Apertura de propostas Rexeitamento de proposicións Se algunha proposición non gardase concordancia coa documentación examinada, excedese do orzamento base de licitación, variase sustancialmente o modelo establecido, ou comportase erro importe da proposición, ou existise recoñecemento por parte do licitador de que adolece de erro ou inconsistencia que a fagan inviable, será desestimada polo organo de contratación median te acordo ou resolución debidamente motivada. A administración adxudicará o contrato á proposición máis ventaxosa, mediante a aplicación dos criterios establecidos no presente prego, sen atender necesariamente ao seu valor económico, motivando en todo caso a súa resolución con referencia aos criterios de adxudicación que figuran no presente prego. Criterios para a adxudicación – Oferta económica: ata 5 puntos. – Memoria da prestación do servizo e posibles melloras, cuantitativas ou cualitativas: ata 10 puntos. As ofertas presentadas valoraranse atendendo aos criterios de proporcionalidade matemática, é decir, outorgaranse a maior puntuación á empresa que presente a mellor oferta e ás restantes, en proporción a este, en regra matemática. No caso de que aplicando os criterios de valoración, dúas ou máis empresas empaten na maior puntuación, terá preferencia a empresa que teña no seu cadro de persoal maior número de traballadores minusválidos dacordo co establecido na disposición adicional sexta da Lei 30/2007, do 30 de outubro, de contratos do sector público. Adxudicación. O órgano de contratación requirirá ao licitador que houbese presentado a oferta máis ventaxosa para que dentro do prazo de cinco días hábiles a contar desde o seguinte a aquel en que houbese recibido o requerimento presente: a) A documentación xustificativa de atoparse ao corrente no cumprimento das súas obrigas tributarias e coa Seguridade Social. b) Constituír unha garantía definitiva equivalente ó 5% do importe de adxudicación excluído o imposto sobre o valor engadido por calquer dos medios aos que se refire o artigo 84 da LCSP. De non cumprirse o requerimento no prazo sinalado, entenderase que o licitador retirou a súa oferta, procedéndose neste caso a recabar a mesma documentación ao licitador seguinte, pola orden a que houbesen quedado clasificadas as ofertas. Todo elo sen prexuízo do sinalado no artigo 49.2. d) e 50.2 da Lei 34/2010. O órgano de contratación deberá adxudicar o contrato dentro dos cinco días hábiles seguintes á recepción da documentación, notificarase aos licitadores convocados e publicarase no perfil do contratante ou Boletin Oficial da Provincia. Formalización do contrato. Deberá efectuarse en documento administrativo non máis tarde dos quince días hábiles seguintes a aquel no que se reciba a notificación do acordo de adxudicación definitiva en escritura pública se así o solicitase expresamente o adxudicatario. Gastos de anuncios e tributos. O adxudicatario virá obrigado a abonar todos os gastos de anuncios que se produzan durante o procedemento de contratación asi como os tributos que pesen sobre o contrato o no seu caso o obxeto do contrato. Prazo de execución. O adxudicatario/a deberá rematar e entregar os traballos o día 29 de outubro de 2013. Execución do contrato. O adxudicatario deberá realizar as prestacións do presente contrato nas condicións máis óptimas de calidade utilizando os medios persoais e materiais máis axeitados para garantir a execución das prestacións. O Concello poderá verificar en calquera momento a correcta execución do contrato, podendo solicitar a documentación que estime oportuna; se durante o devandito prazo se acreditase a existencia de vicios ou defectos nos servizos prestados terá dereito a Administración a reclamar do contratista, a subsanación ou rectificación que corresponda. Nestes supostos a Administración poderá rexeitar os servizos prestados quedando exento da obriga de pago ou tendo derito, no seu caso, á recuperación prezo satisfeito. Lexislación laboral, Seguridade Social e prevención de riscos laborais. O contratista deberá observar en todo momento e baixo a súa exclusiva responsabilidade, as disposicións vixentes en materia laboral e de Seguridade Social, así como as disposicións vixentes en materia de seguridade e hixiene no traballo e prevención de riscos laborais. Dereitos e obrigas recíprocas da Corporación e a entidade adxudicataria. O Concello de Fisterra ostentará as seguintes potestades en relación coa pretación do servizo: – Dirección, planificación e avaliación do servizo así como ordenar as modificacións na prestación do mesmo que o interese público aconselle determinando os casos que deberán atenderse. – Fiscalizar a xestión do contratista, para o que poderá inspeccionar as tarefas que se estean desenvolvendo para comprobar se son acordes coas indicacións dadas, pedir documentación e informes á entidade, así como ditar as ordes oportunas para manter e restablecer a calidade do servizo. – A imposición ao contratista das correccións pertinentes por razón das infraccións que cometese. – Obriga de aboar o importe dos servizos prestados con carácter mensual, dentro dos tres dias hábiles seguintes ó remate do mesmo, previa presentación da Factura correspondente cos requisitos legalmente establecidos é aprobada polo organo municipal competente. Se a administración demorase o pagamento do prezo dentro do prazo legalmente establecido, o adxudicatario terá dereito a percibir os xurros de demora previstos na vixente legislación. Obrigas do adxudicatario. – Prestar o servizo nas condicións establecidas no presente prego así como cumprir coas ordes dadas polo Concello, facilitándolle a inspección do servizo así como a documentación relacionada co mesmo. – Facilitar aos seus traballadores os medios de identificación que sinale o Concello e velar polo seu uso continuado. Cesión dos dereitos de cobro. O adxudicatario poderá transmitir os dereitos de cobro de conformidade co establecido no art.201 da Lei 30/2007, para que poida ter plena efectividade fronte á administración, será requisito imprescindible a notificación fidedigna do acordo desta transmisión, considerándose que ésta se produce cando se consigne mediante dilixencia no documento xustificativo do crédito á correspondente toma de razón. Unha vez que a administración teña coñecemento do acordo de cesión o mandato de pago deberá expedirse a favor do cesionario. Antes de que a cesión se poña en coñecemento da administración, os mandamento de pago a nome do adxudicatario terá efectos liberatorios. Modificación do contrato. Unha vez perfeccionado o contrato o órgano de contratación soamente poderá introducir modificacións no mesmo por razóns de interese público de acordo co disposto no artigo 202 da Lei 30/2007 de 30 de outubro de Contratos do Sector Público; as devanditas modificacións, no caso de que se produzan, formalizaránse en documento administrativo. Prazo de garantía. O prazo de garantía do contrato será de seis meses (6) contados dende o día seguinte ó de formalización da Acta de recepción dos traballos, e se durante dito prazo se acreditasev a existencia de vicios ou defectos nos servicios prestados, a Administración terá dereito a reclamar ao contratista a subsanación ou rectificación que corresponda. Así mesmo nestos supostos a Administración poderá rechazar os servizos prestados quedando exento da obriga de pago ou tendo dereito, no seu caso, a recuperación do prezo satisfeito. Rematado o prazo de garantía sen que a Administración formulara algun destos reparos ou a denuncia a que se refire o artigo 307 do texto refundido da Lei contratos do sector público, o contratista quedará exento de responsabilidade por razón da prestación efectuada. Condicións específicas de prestacións. O adxudicatario do servizo deberá gardar confidencialidade sobre toda a información que lle sexa facilitada pola Administración ou a obtida polo adxudicatario en relación co presente contrato debendo gardar o debido secreto profesional con carácter indefinido, salvo que a Administración o autorice expresamente e para supostos concretos e determinados. Estará ademais obrigado a cumprir en todas as fases do desenvolvemento do contrato na súa terminación e con posterioridade á mesma a normativa sobre protección de datos de carácter persoal e será o único responsable de calquera infracción a mesma. Causas de resolución. As previstas nos artigos 223, 224 e 308 do texto refundido cos efectos previstos nos artigos 225 e 309. Prerrogativas da Administración. Compete ao órgano de contratación as prerrogativas de interpretar o convido, modificar as prestacións por conveniencia do servizo e de suspender a súa execución por causas de utilidade pública, indemnizando no seu caso os posibles danos e prexuízos ocasionados na Lei 30/2007. Réxime xurídico e xurisdicción competente. O presente contrato ten carácter administrativo; ambas as dúas partes quedan sometidas expresamente á lexislación de contratos do sector púbico e normas complementarias así como ás demais disposición de desenvolvemento, en especial o regulamento xeral da Lei de contratos das administracións públicas. No que non estea previsto estarase ao disposto nas normas vixentes en materia de réxime local; supletoriamente aplicaranse as restantes normas de dereito administrativo e no seu defecto, as normas de dereito privado. O adxudicatario quedará obrigado ao cumprimento das disposicións vixentes en materia de legislación laboral, seguridade laboral, seguridade e hixiene no traballo e de toda a normativa do Estado ou da comunidade autónoma que sexa de aplicación derivada das actuacións obxecto do contrato. As cuestións litixiosas xurídicas sobre interpretación, modificación, resolución e efectos do contrato resolveranse polo órgano de contratación; os seus acordos poñerán fin á vía administrativa e contra estes haberá lugar a recursos contencioso-administrativo, nos tribunais competentes do ederezo procesual do Concello, conforme ao desposto pola Lei reguladora da devandita xurisdicción. Todo elo, sen prexuízo de previa imposición, se é o caso, de recurso de reposición potestativo previsto na Lei 30/92, do 27 de novembro, e sen prexuízo da interposición de calquera recurso que os interesados estimen procedente.” ANEXO I: CADRO DE CARACTERÍSTICAS DO CONTRATO PREGO DE PRESCRICIÓNS TÉCNICAS 1. OBXECTO. É obxecto do presente prego de prescricións técnicas particulares a regulación das condicións de tal natureza no ámbito do obxecto contractual referido no prego de cláusulas administrativas particulares. Para tales efectos os servizos a prestar son os do desenvolvemento das actividades incluídas no proxecto “FISTERRA DENDE A NUBE”. Este servizo realizarase nos termos que se indican no presente prego, definíndose no ámbito territorial e funcional.2. OBXECTIVOS XERAIS. “FISTERRA DENDE A NUBE” é un proxecto GAC enfocado ao desenvolvemento dun produto turístico vinculado ao mar, á dinamización da vila de Fisterra e á protección e posta en valor do Cabo, do seu patrimonio e a súa relación coas actividades pesqueiras. Fisterra é unha das vilas da “Costa da Morte” con máis fama en tanto que se considera o punto final desta. O seu nome procedente do latín finis terrae, fin da terra; e punto final tamén do Camiño de Santiago. A singularidade xeográfica de Fisterra cativou dende antigo a multitude de persoas que anhelaban asomarse á fin do mundo, onde a terra remata e o mar comeza ou polo menos así crérono as lexións romanas ao considerar o afundimento do sol nas súas augas. A singularidade de Fisterra xorde das moitas lendas que envolven a estas terras, nas que se entrelazan temas relixiosos, marítimos e elementos pétreos. Entre elas destacan a do Ara Solis, Ermida de San Guillermo, Orca Vella, Pedras Santas, Santo Cristo de Fisterra e a Cidade de Dugium entre outras. Grazas á memoria da xente deste lugar, estas lendas seguen vivas, cativando, xunto ás marabillosas vistas que Fisterra posúe, a todo aquel que se asoma a visitar co fin do Mundo. O seu porto é o maior lugar de actividade do pobo e a súa lonxa a primeira lonxa turística de Galicia. A frota está formada por pequenos barcos de baixura que utilizan diversas artes de pesca como o palangre, nasas, betas, etc. O sector pesqueiro é un dos máis tradicionais do pobo. A boa calidade do peixe e marisco que hai na zona fai que os produtos teñan unha gran demanda nos mercados. A posta en marcha deste proxecto persegue a realización dun plan de acción encamiñado a crear un novidoso sistema de aproveitamento turístico do Finisterrae. Para elo empregaremos unha ferramenta TIC que permitirá que calquera visitante, empregando un teléfono móbil, poda acceder a información de interese sobre o patrimonio, a natureza, a pesca, o faro de Fisterra, a tradición jacobeo, o cabo como atalaia do océano Atlántico, a historia, as lendas, e infinidade de matices que fan de Fisterra unha das iconas do turismo en Galicia que máis visitas recibe ao longo do ano. Preténdese levar a cabo unha actuación en liña coa protección do patrimonio, non invasora, de doado acceso e que sirva como un elemento singular e georreferenciador conectado co turismo experiencial e a posta en valor do mar da “Costa dá Morte”. Ademais, este sistema é autoxestionado, é dicir, non precisa de persoal para ser atendido, simplemente un seguimento periódico da ferramenta por parte do promotor do proxecto. Tampouco precisa de acometidas eléctricas, simplemente a situación de pequenos pivotes onde estarán colocados os códigos QR nunha etiqueta coa imaxe do proxecto. Por outra parte, este sistema dinamiza a práctica do sendeirismo. O seguimento da ruta é moito máis aconsellable a pé, en bici,… de maneira que anima a non empregar o coche. Isto é un importante aliciente para “desconxestionar” a ruta do faro da presenza de vehículos a motor que chegan a ser bastante molestos nun área tan sensible como o cabo.3. TRABALLOS A REALIZAR. O presente prego de acordo có proxecto presentado persegue a realización dun Plan de acción encamiñado a crear unha ruta auto guiada dende o centro de Fisterra ata o Faro que contará cunha serie de puntos de información aos que se accede mediante códigos QR. Estes códigos son a porta de acceso á información multimedia situada na nube en internet. Cada un dos puntos encóntrase xeorreferenciado, é dicir, contan cunha situación exacta e grazas á lectura do código QR poderase acceder a un ou varios contidos que farán que o usuario poida ampliar a información do que está a ver. Isto aplicado, por exemplo á lanterna do faro, aínda tratándose dun acceso restrinxido, o visitante virtualmente poderá realizar un percorrido polo interior das súas dependencias, mediante a emisión dun video e dunha interlocución a través do seu terminal móbil sen a necesidade de acceder fisicamente ao interior da edificación. Do mesmo modo, a visita ao Monte do Cabo resultará ser atemporal, pois igualmente a xeito de exemplo, poderá visualizarse en cada un dos lugares de celebración as profesións da Semana Santa Fisterrana en pleno verán. Igualmente esta ferramenta, e dado que a situación dos elementos resulta totalmente accesible, o acceso á documentación, videos e interlocucións resulta accesible ás persoas minusválidas. Neste sentido cabe indicar que a posibilidade de asociar a información multimedia a cada recurso ofrece grandes posibilidades á hora de dotar de sistemas accesibles aos usuarios con diversidade funcional. Este colectivo fai uso intensivo dos Smartphones, por incorporar numerosas aplicacións que facilitan a súa vida diaria (recoñecemento e síntese de voz, lectura automática, zoom…). Ademais do acceso mediante QR, este sistema de información permite tamén o acceso a través da tecnoloxía NFC. Trátase dun sistema que, a través de radiofrecuencias permite o acceso á información a través dun dispositivo como un Smartphone. No mesmo punto de información a tecnoloxía QR e NFC, súmanse outros medios de acceso á información como a páxina web móbil ou o acceso a través de calquera conexión a internet mediante a introdución do código correspondente a cada punto de información (vinculado ao QR). Con este sistema permítese ademais ter un control e seguimento do número de accesos, pero ademais posibilita que o usuario poida valorar mediante unha votación a calidade do servizo, ou que poida compartir a súa experiencia a través das redes sociais por exemplo. Outra das aplicacións incluídas é a xeorreferenciación, dado que cada punto de información estará conectado con Google Maps para que se poida localizar con facilidade. Estes sistemas de comunicación, loxicamente permiten a utilización de varios idiomas para que o usuario poida por un lado recibir a información no seu idioma, e por outro lado o acceso á información ten un profundo carácter internacional. Toda a ruta estará controlada dende un panel de contidos onde se pode rexistrar a inclusión de novos textos, imaxes ou audio guías. Neste panel de contidos tamén se pode obter información sobre o número de entradas, usuarios e frecuencia de uso. A maiores dos soportes nos que se sitúan os indicadores QR preténdese a instalación de 3 paneis de presentación da información a nivel xeral e situados ao comezo de cada unha das zonas máis importantes (Igrexa de Santa María de las Arenas e conxunto do Faro) Para o apoio dos códigos QR e dos paneis informativos elaboraranse aqueles definidos e nas condicións establecidas na correspondente Memoria.4. ACTUACIÓNS A DESENVOLVER. As actuacións a desenvolver son as descritas na Memoria que serve como base para a presente licitación, sendo necesario como mínimo realizar as que a continuación se enuncian:  Deseño do logotipo.  Elaboración do manual de imaxe corporativa.  Rexistro da marca.  Redacción de contidos.  Realización de fotografías.  Localización e documentación do vídeo.  Creación da plataforma de xestión dos QR.  Redacción do guión dos vídeos.  Tradución e dobraxe (idiomas castelán, galego, inglés, francés e alemán).  Gravación dos vídeos.  Xeolocalización.  Colocación de pivotes.  Locucións.  Colocación das etiquetas. Fisterra, a 20 de setembro de 2013. O ALCALDE José Manuel Traba Fernández